CELEX: 52020DP0132
Language: el
Date: 2020-06-17 00:00:00
Title: Απόφαση του Ευρωπαϊκού Κοινοβουλίου της 17ης Ιουνίου 2020 σχετικά με την αίτηση για την άρση της ασυλίας του Gunnar Beck (2019/2154(IMM))

8.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/141
            
         
      P9_TA(2020)0132
      Αίτηση άρσης της ασυλίας του Gunnar Beck
      Απόφαση του Ευρωπαϊκού Κοινοβουλίου της 17ης Ιουνίου 2020 σχετικά με την αίτηση για την άρση της ασυλίας του Gunnar Beck (2019/2154(IMM))
      (2021/C 362/15)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη την αίτηση για την άρση της ασυλίας του Gunnar Beck, που διαβίβασε το γερμανικό Ομοσπονδιακό Υπουργείο Δικαιοσύνης και Προστασίας των Καταναλωτών στις 29 Οκτωβρίου 2019, σε συνάρτηση με τη διαδικασία αριθ. 80 AR 137/19, και η οποία ανακοινώθηκε στην ολομέλεια στις 25 Νοεμβρίου 2019,
               
            
                  —
               
               
                  έχοντας ακούσει τον Gunnar Beck, σύμφωνα με το άρθρο 9 παράγραφος 6 του Κανονισμού του,
               
            
                  —
               
               
                  έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
               
            
                  —
               
               
                  έχοντας υπόψη τις αποφάσεις που εξέδωσε το Δικαστήριο της Ευρωπαϊκής Ένωσης στις 21 Οκτωβρίου 2008, 19 Μαρτίου 2010, 6 Σεπτεμβρίου 2011, 17 Ιανουαρίου 2013 και 30 Απριλίου 2019 (1),
               
            
                  —
               
               
                  έχοντας υπόψη το άρθρο 46 του Συντάγματος της Ομοσπονδιακής Δημοκρατίας της Γερμανίας,
               
            
                  —
               
               
                  έχοντας υπόψη το άρθρο 5 παράγραφος 2, το άρθρο 6 παράγραφος 1 και το άρθρο 9 του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Νομικών Θεμάτων (A9-0036/2020),
               
            
                  Α.
               
               
                  λαμβάνοντας υπόψη ότι ο Γενικός Εισαγγελέας του Ντίσελντορφ έχει ζητήσει την άρση της ασυλίας του Gunnar Beck, βουλευτή του Ευρωπαϊκού Κοινοβουλίου, σε συνάρτηση με πιθανή έρευνα για εικαζόμενη κατάχρηση τίτλων, αδίκημα που διώκεται βάσει του άρθρου 132α παράγραφος 1 πρώτη περίπτωση του γερμανικού Ποινικού Κώδικα·
               
            
                  Β.
               
               
                  λαμβάνοντας υπόψη ότι η έρευνα δεν αφορά γνώμες εκφρασθείσες ή ψήφους δοθείσες κατά την άσκηση των καθηκόντων του Gunnar Beck υπό την έννοια του άρθρου 8 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
               
            
                  Γ.
               
               
                  λαμβάνοντας υπόψη ότι το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης ορίζει ότι οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
               
            
                  Δ.
               
               
                  λαμβάνοντας υπόψη ότι στο ψηφοδέλτιο για την εκλογή των βουλευτών του Ευρωπαϊκού Κοινοβουλίου στις 26 Μαΐου 2019, ο Gunnar Beck καταχωρίστηκε ως «Καθ. Δρ. Gunnar Beck, Καθηγητής Πανεπιστημίου, Barrister-at-Law για το δίκαιο της ΕΕ, Neuss (NW)»· λαμβάνοντας υπόψη ότι το 1996 ο Gunnar Beck απέκτησε διδακτορικό δίπλωμα Φιλοσοφίας στην Οξφόρδη (Μεγάλη Βρετανία), ενώ στη Γερμανία δεν έχει αποκτήσει τον τίτλο ούτε του καθηγητή ούτε του διδάκτορος· λαμβάνοντας υπόψη ότι, πριν από τη σύνοδο για τη συγκρότηση του Ευρωπαϊκού Κοινοβουλίου σε Σώμα, ο Γενικός Εισαγγελέας του Ντίσελντορφ κίνησε διαδικασία έρευνας βάσει δημοσιευμάτων στον Τύπο και μηνυτήριων αναφορών για εικαζόμενη κατάχρηση τίτλου υπό την έννοια του άρθρου 132α παράγραφος 1 πρώτη περίπτωση του γερμανικού Ποινικού Κώδικα· λαμβάνοντας υπόψη ότι, λίγο μετά την 5η Ιουλίου 2019 και κατά πάσα πιθανότητα στις 9 Ιουλίου 2019, η έρευνα ανεστάλη λόγω της εκλογής του Gunnar Beck στο Ευρωπαϊκό Κοινοβούλιο· λαμβάνοντας υπόψη ότι, στις 4 Σεπτεμβρίου 2019, ο Γενικός Εισαγγελέας του Ντίσελντορφ διαβίβασε αίτηση για την άρση της ασυλίας του Gunnar Beck στο γερμανικό Ομοσπονδιακό Υπουργείο Δικαιοσύνης και Προστασίας των Καταναλωτών, προκειμένου να ξεκινήσει εκ νέου η έρευνα για εικαζόμενη κατάχρηση τίτλου υπό την έννοια του άρθρου 132α παράγραφος 1 πρώτη περίπτωση του γερμανικού Ποινικού Κώδικα·
               
            
                  Ε.
               
               
                  λαμβάνοντας υπόψη ότι, σύμφωνα με το άρθρο 9 παράγραφος 8 του Κανονισμού, η Επιτροπή Νομικών Θεμάτων «δεν αποφαίνεται σε καμία περίπτωση για την ενοχή ή μη βουλευτών ούτε για το σκόπιμο ή μη της ποινικής δίωξης για την έκφραση γνώμης ή τις πράξεις που τους καταλογίζονται, ακόμη και στις περιπτώσεις κατά τις οποίες η εξέταση του αιτήματος παρέχει στην επιτροπή εμπεριστατωμένες πληροφορίες για την υπόθεση»·
               
            
                  ΣΤ.
               
               
                  λαμβάνοντας υπόψη ότι, σύμφωνα με το άρθρο 5 παράγραφος 2 του Κανονισμού, η βουλευτική ασυλία δεν αποτελεί προσωπικό προνόμιο των βουλευτών, αλλά εγγύηση της ανεξαρτησίας του Κοινοβουλίου στο σύνολό του και των μελών του·
               
            
                  Ζ.
               
               
                  λαμβάνοντας υπόψη ότι σκοπός της βουλευτικής ασυλίας είναι η προστασία του Κοινοβουλίου και των μελών του έναντι δικαστικών διαδικασιών σε συνάρτηση με τις δραστηριότητες που ασκεί ένας βουλευτής κατά την επιτέλεση των καθηκόντων του, οι οποίες είναι συνυφασμένες με τα καθήκοντα αυτά·
               
            
                  Η.
               
               
                  λαμβάνοντας υπόψη ότι, στην προκειμένη περίπτωση, το Κοινοβούλιο δεν διαπίστωσε την ύπαρξη ενδείξεων περί fumus persecutionis, δηλαδή πραγματικών στοιχείων που να υποδεικνύουν ότι η δίωξη ασκείται με σκοπό να παρακωλυθεί η πολιτική δραστηριότητα του βουλευτή και, ως εκ τούτου, του Ευρωπαϊκού Κοινοβουλίου·
               
            
               
                  1.
               
               
                  αποφασίζει να άρει την ασυλία του Gunnar Beck·
               
            
               
                  2.
               
               
                  αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στις γερμανικές αρχές και στον Gunnar Beck.
               
            
         (1)  Απόφαση του Δικαστηρίου, της 21ης Οκτωβρίου 2008, στις συνεκδικασθείσες υποθέσεις C-200/07 και C-201/07, Marra κατά De Gregorio και Clemente, ECLI:EU:C:2008:579· απόφαση του Δικαστηρίου, της 19ης Μαρτίου 2010, στην υπόθεση T-42/06, Gollnisch κατά Κοινοβουλίου, ECLI:EU:T:2010:102· απόφαση του Δικαστηρίου, της 6ης Σεπτεμβρίου 2011, στην υπόθεση C-163/10, Patriciello, ECLI: EU:C:2011:543· απόφαση του Γενικού Δικαστηρίου, της 17ης Ιανουαρίου 2013, στις συνεκδικασθείσες υποθέσεις T-346/11 και T-347/11, Gollnisch κατά Κοινοβουλίου, ECLI:EU:T:2013:23· απόφαση του Γενικού Δικαστηρίου, της 30ής Απριλίου 2019, στην υπόθεση T-214/18, Briois κατά Κοινοβουλίου, ECLI:EU:T:2019:266.